Source: https://www.123peniaze.sk/dane/priame/oslobodenie-od-dane/
Timestamp: 2019-10-13 22:29:21+00:00

Document:
8. mája 2013 29. mája 2013 Ivana Šichulová
Príjmy od dane oslobodené upravuje zákon č. 595/2003 Z.z. o dani z príjmov. Tieto príjmy neovplyvňujú výšku základu dane, preto sa do daňového priznania neuvádzajú. Účtovné jednotky však o nich musia účtovať, podľa zákona č. 431/2002 Z.z. o účtovníctve.
Príjmy od dane oslobodené upravuje aj zákon č. 222/2004 Z.z. o dani z pridanej hodnoty.
Príjmy, ktoré sú oslobodené od dane vymedzuje §9 zákona o dani z príjmu:
od dane je oslobodený predaj nehnuteľnosti a to po uplynutí piatich rokoch odo dňa jej nadobudnutia alebo jej vyradenia z obchodného majetku, ak bola táto nehnuteľnosť zahrnutá do obchodného majetku. Výnimkou sú príjmy z predaja majetku, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku.
od dane z príjmu je oslobodený aj príjem z predaja nehnuteľnosti nadobudnutej dedením alebo postupným dedením v priamom rade ( bližšie o tom článok https://www.123peniaze.sk/dane/dan-z-dedicstva-a-darovania/ ), alebo niektorým z manželov, ak uplynie aspoň päť rokov odo dňa nadobunutia tejto nehnuteľnosti preukázateľne do vlastníctva alebo spoluvlastníctva poručiteľa alebo vyradenia z obchodného majetku, ak bola táto nehnuteľnosť zahrnutá do obchodného majteku. Opäť sú výnimkou príjmy z predaja majetku, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku.
2. Predaj hnuteľnej veci, okrem príjmov z predaja hnuteľnej veci, ktorá bola zahrnutá do obchodného majetku a to do piatich rokov od jej vyradenia z obchodného majetku. Na účely tohto zákona sa nepovažuje za hnuteľnú vec cenný papier.
3. Od dane je oslobodený aj príjem z predaja nehnuteľnosti alebo hnuteľnej veci vydanej oprávnenej osobe prijatý touto osobou.
4. Oslobodený je aj predaj majetku zahrnutého do konkurznej podstaty a z odpisu záväzkov pri konkurze alebo reštrukturalizácii vrátane odpisu záväzkov voči veriteľom, ktorí v konkurze neuplatnili svoje pohľadávky voči daňovníkovi. Podobne sa postupuje aj pri odpise záväzkov u daňovníka, ktorý sa zrušuje zamietnutím návrhu na vyhlásenie konkurzu pre nedostatok majetku a u daňovníka, ktorý sa zrušuje zrušením konkurzu z dôvodu, že majetok úpadcu nepostačuje na úhradu výdavkov a odmenu správcu konkurznej podstaty.
5. Od dane je oslobodený aj príjem prijatý v rámci plnenia vyživovacej povinnosti a obdobné plnenia prijaté zo zahraničia.
6. Oslobodené od dane sú aj príjmy z prenájmu podľa § 6 ods. 3 a príjmy z príležitostnej činnosti podľa § 8 ods. 1 písm. a), ak úhrn týchto príjmov nepresiahne v zdaňovacom období 500,- Eur. Ak tieto príjmy presiahnu sumu 500,- Eur, do základu dane sa zahrnú len príjmy presahujúce sumu 500,- Eur.
7. Oslobodený je prevod členských práv a povinností v bytovom družstve súvisiacich s prevodom práva užívania nájomného družstevného bytu, ak daňovník užíval tento na bývanie aspoň päť rokov odo dňa uzavretia nájomnej zmluvy s bytovým družstvom, okrem príjmov, ktoré plynú daňovníkovi zo zmluvy o budúcom prevode členských práv a povinností v bytovom družstve súvisiacich s prevodom práva užívania nájomného družstevného bytu, uzavretej v dobe do piatich rokov odo dňa uzavretia nájomnej zmluvy s bytovým družstvom
8. Od dane sú oslobodené príjmy z príležitostnej činnosti podľa § 8 ods. 1 písm. d) až f), ak úhrn rozdielu týchto príjmov a úhrn s nimi spojenými výdavkov nepresiahne 500,- Eur v zdaňovacom období.
9. Od dane z príjmu sú oslobodené aj príjmy:
dávky, podpory a služby zo zdravotného poistenia,
dávky, podpory a služby zo sociálneho poistenia (materský príspevok, rodičovský príspevok, sirotské, vdovské ….),
dávky, podpory a služby z nemocenského zabezpečenia (PN, OČR…),
úrazového zabezpečenia,
dôchodky zo starobného dôchodkového sporenia,
plnenie z povinného zahraničného poistenia rovnakého druhu
dávky a príspevky na zabezpečenie základných životných podmienok a riešenie hmotnej núdze,
peňažné príspevky na kompenzáciu sociálnych dôsledkov ťažkého zdravotného postihnutia,
štátne dávky a štátne sociálne dávky,
ďalšie štátne a štátne sociálne dávky
príplatok k náhrade príjmu,
príplatok k nemocenskému,
príplatok k podpore pri ošetrovaní člena rodiny,
príplatok k peňažnej pomoci v materstve,
príplatok za výkon sudcu, sudcu Ústavného súdu a prokurátora
dávky výsluhového zabezpečenia a služby sociálneho zabezpečenia príslušníkov ozbrojených síl, ozbrojených bezpečnostných zborov, ozbrojených zborov, Národného bezpečnostného úradu, Hasičského a záchranného zboru…
vecné dary alebo peňažné dary poskytované príslušníkom Hasičského a záchranného zboru, zamestnancom a členom hasičských jednotiek a fyzickým osobám pri záchrane života a majetku,
plnenia z poistenia osôb okrem plnenia z poistenia pre prípad dožitia určitého veku alebo doplnkového dôchodkového sporenia,
prijatie náhrady škôd, náhrady nemajetkovej ujmy, plnenia poskytované na odstránenie alebo zmiernenie následkov mimoriadnej udalosti, plnenia z poistenia majetku a plnenia z poistenia zodpovednosti za škodu,
štipendiá poskytované z prostriedkov štátneho rozpočtu alebo poskytované vysokými školami a obdobné plnenia poskytované zo zahraničia, štipendiá poskytované žiakom, podpory a príspevky z prostriedkov nadácií a občianskych združení, neziskových organizácií a neinvestičných fondov vrátane nepeňažného plnenia,
podpory a plnenia poskytované z prostriedkov štátneho rozpočtu, rozpočtov obcí, VÚC, a štátnych fondov vrátane nepeňažných plnení,
úroky z preplatku na dani zapríčineného správcom dane,
výhry v lotériách a iných podobných hrách prevádzkovaných na základe povolenia a obdobné výhry zo zahraničia v hodnote neprevyšujúcej 350,- Eur (do 31.12.2012 platila hodnota neprevyšujúca 165, 97 Eura),
suma daňového bonusu na vyživované dieťa žijúce s daňovníkom v domácnosti,
peňažná náhrada z Fondu ochrany vkladov a z Garančného fondu investícií,
príjem z predaj podielového listu do výšky aktuálnej ceny podielového listu platnej v deň jeho predaja, okrem predaja podielového listu osobe so sídlom alebo s bydliskom v zahraničí,
prijatá náhrada za vyvlastnenie pozemkov a stavieb vo verejnom záujme,
finančné prostriedky plynúce z grantov poskytovaných na základe medzinárodných zmlúv, ktorými je SR viazaná,
zamestnanecká prémia priznaná a zaplatená zamestnancovi,
hmotné zabezpečenie žiakov stredných odborných škôl a žiakov odborných učilíšť,
peňažné alebo nepeňažné plnenie poskytnuté Fondom národného majetku SR fyzickej osobe pri bezodplatnom prevode zaknihovaných cenných papierov,
príjmy osôb konajúcich v prospech Policajného zboru,
plnenia poskytované dobrovoľníkovi,
plnenia poskytované baníckym dôchodcom a vdovám po baníkoch alebo vdovám po baníckych dôchodcoch (účinnosť od 1.1. 2013),
Predaj nehnuteľnosti po zániku a vysporiadaní bezpodielového spoluvlastníctva manželov, do lehoty piatich rokov od nadobudnutia nehnuteľnosti, sa započítava doba, počas ktorej bola nehnuteľnosť v bezpodielovom spoluvlastníctve manželov.
Oslobodenie od dane podľa § 13
Od dane z príjmov sú oslobodené príjmy právnických osôb:
1. Daňovníkov, ktorí neboli založení alebo zriadení za účelom podnikania:
politické strany a hnutia,
štátom uznané cirkvi a náboženské spoločenstvá,
spoločenstvá vlastníkov bytov a nebytových priestorov,
obce, VÚC,
štátne fondy,
2. Rozpočtových organizácií z prenájmu a z predaja majetku zahrnutého v rozpočte zriaďovateľa okrem príjmov, z ktorých sa daň vyberá zrážkou (podľa § 43)
3. Štátnych fondov , príjmy Garančného fondu investícií a príjmy Fondu ochrany vkladov, okrem príjmov, z ktorých sa daň vyberá zrážkou (podľa § 43)
4. Príjmy plynúce z predaja majetku zahrnutého do konkurznej podstaty alebo reštrukturalizácií….
5. Príjmy obcí a VÚC z prenájmu a predaja ich majetku
Ďalej sú od dane z príjmu oslobodené:
výnosy z kostolných zbierok,
výnosy z cirkevných úkonov,
príspevky plynúce registrovaným cirkvám a náboženským spoločnostiam,
členské príspevky podľa stanov, štatútu, zriaďovacích listín alebo zakladateľských listín prijatých záujmovými združeniami právnických osôb, profesijnými komorami, občianskymi združeniami, vrátane odborových organizácií, politickými stranami a politickými hnutiami,
úroky z preplatku na dani zapríčinené správcom dane,
úhrady za výkon správy bytov vo vlastníctve bytových družstiev spravovaných týmito bytovými družstvami a za výkon správy bytov spoločenstvami vlastníkov bytov,
úroky z účtov vyplácané Štátnej pokladnici, príjmy z finančných operácií vykonávaných Agentúrou pre riadenie dlhu a likvidity,
úroky a iné výnosy z poskytnutých úverov a pôžičiek, výnosy z majetku v podielovom fonde…
príjmy zo zdrojov na území SR daňovníka s obmedzenou daňovou povinnosťou z úhrad od daňovníkov s neobmedzenou daňovou povinnosťou podľa § 16 ods. 1 písm. e), §16 ods. 2
výnosy z verejného zdravotného poistenia, ak sú súčasne splnené podmienky podľa § 13 ods. 2 písm. i)
Aj v zákone o dani z pridanej hodnoty sú vymedzené príjmy, ktoré sú od DPH oslobodené. Daňovník o týchto príjmoch však musí účtovať.
Príjmy, ktoré sú oslobodené od DPH:
univerzálne poštové služby, ktoré súvisia s dodaním tovaru,
poskytovanie zdravotnej starostlivosti štátnymi aj neštátnymi zdravotníckymi zariadeniami a tovary a služby s ňou priamo súvisiace, ktoré poskytujú štátne a neštátne zdravotnícke zariadenia ( napr. ošetrovateľská starostlivosť, pôrodná asistencia, kúpeľná starostlivosť, poskytovanie zdravotnej starostlivosti zubnými lekármi, dodanie zubných náhrad, záchranná zdravotná služba, dodanie krvi, dodanie krvných prípravkov, dodanie materského mlieka, dodanie ľudských orgánov, tkaniva …),
poskytnuté služby sociálnej pomoci a služby súvisiace s ochranou detí a mládeže poskytované v zariadeniach sociálnych služieb, od dane je oslobodený aj tovar, ktorý súvisí spolu s týmito službami,
poskytované výchovné služby a vzdelávacie služby tzn., služby ako odborný výcvik, rekvalifikačné kurzy a dodanie tovarov a služieb, ktoré s nimi úzko súvisia,
služby dodávané členom ako protihodnota členského príspevku pre vlastných členov politických strán a hnutí, cirkví a náboženských spoločností, občianskych združení a profesijných komôr,
služby, ktoré úzko súvisia so športom alebo telesnou výchovou,
kultúrne služby,
služby verejnoprávnej televízie a verejnoprávneho rozhlasu, okrem vysielania reklám, telenákupu a sponzorovaných programov vrátane ich propagácie,
poisťovacie a zaisťovacie služby,
dodanie stavby alebo jej časti vrátane dodania stavebného pozemku, na ktorom nehnuteľnosť stojí, ak je dodanie uskutočnené po piatich rokoch od prvej kolaudácie stavby alebo jej časti a nájom nehnuteľnosti. Oslobodenie od DPH sa nevzťahuje na nájom v ubytovacích zariadeniach ( hoteloch, moteloch, penziónoch… ), nájom parkovacích miest na parkovanie vozidiel, nájom trvalo inštalovaných strojov a zariadení, nájom bezpečnostných schránok.
poskytnutie, dojednanie a sprostredkovanie finančných služieb ako napr. úverov, pôžičiek, úverových záruk, zmenárenská činnosť, činnosti týkajúce sa vkladov a bežných účtov, platieb, prevodov platieb, šekov ….,
predaj poštových cenín a kolkov,
prevádzkovanie lotérií a iných podobných hier,
vývoz tovaru z tuzemska do iného členského štátu, ak je nadobúdateľ platiteľom DPH v inom členskom štáte,
vývoz tovaru z tuzemska do iného členského štátu, ak je tovar predmetom spotrebnej dane,
trojstranný obchod, ak sa na obchode zúčastňujú tri osoby a predmetom obchodu je dodanie toho istého tovaru, ktorý je odoslaný prípadne prepravený priamo od prvého dodávateľa k druhému odberateľovi z jedného členského štátu do iného členského štátu a zároveň sú na obchode zúčastnené osoby prihlásené pre daň v troch rôznych členských štátoch,
prepravné služby § 46 zákona o DPH,
vývoz tovaru a služieb na územie tretieho štátu, teda štátu mimo Európskej únie, platiteľ je však povinný preukázať colným prehlásením výstup tovaru z Európskej únie,
dodanie tovaru na zásobenie plavidiel používaných na záchranné akcie a poskytovanie pomoci na mori; plavbu po otvorenom mori, ak vykonávajú prepravu cestujúcich za odplatu ….
Aku daň budem platiť pri predaji pozemku
Aká bude výška dane pri predaji bytu
Zoznam orgánov členských štátov EÚ oprávnených potvrdiť tlačivo o oslobodení od DPH alebo spotrebnej dane

References: §9
 § 6
 § 8
 § 8
 § 13
 § 43
 § 43
 § 16
 §16
 § 13
 § 46